**หน่วยการเรียนรู้ที่๑ เรื่องโรงเรียนของฉัน**

**กลุ่มสาระการเรียนรู้ภาษาไทย รหัส ท๑๑๑๐๑**

**ชั้นประถมศึกษาปีที่ ๑ เวลา ๕ ชั่วโมง**

**๑.มาตรฐานการเรียนรู้/ตัวชี้วัด**

 **สาระ**

 สาระที่ ๑การอ่าน

 สาระที่ ๓ การฟัง การดู และการพูด

 **มาตรฐาน**

 มาตรฐาน ท ๑.๑ ใช้กระบวนการอ่านสร้างความรู้และความคิดในการตัดสินใจ แก้ปัญหา

 ในการดำเนินชีวิต และมีนิสัยรักการอ่าน

 มาตรฐาน ท ๓.๑ สามารถเลือกฟังและดูอย่างมีวิจารณญาณ และพูดแสดงความรู้ ความคิด และ

 ความรู้สึกในโอกาสต่าง ๆ อย่างมีวิจารณญาณและสร้างสรรค์

 **ตัวชี้วัด**

 ท ๑.๑ ป.๑/๑ อ่านออกเสียงคำ คำคล้องจอง และข้อความสั้น ๆ

 ท ๓.๑ ป.๑/๑ ฟังคำแนะนำคำสั่งง่าย ๆ และปฏิบัติตาม

 ท ๓.๑ ป.๑/๒ ตอบคำถามและเล่าเรื่องที่ฟังและดูทั้งที่เป็นความรู้และความบันเทิง

 ท ๓.๑ ป.๑/๓ พูดแสดงความคิดเห็นและความรู้สึกจากเรื่องที่ฟังและดู

**๒.สาระสำคัญ/ความคิดรวบยอด**

 การเคลื่อนไหวประกอบท่าทางช่วยผ่อนคลายความกังวลได้ การมีโอกาสได้รู้จักมีปฏิสัมพันธ์กับบุคคล สถานที่ กฎ กติกาของห้องเรียนใหม่จะช่วยทำให้ผู้เรียนมีความเชื่อมั่น ปลอดภัยเรียนรู้อย่างมีความสุข

**๓.สาระการเรียนรู้**

 ๓.๑ ความรู้

 ๓.๑.๑ ความอบอุ่น ปลอดภัย และความเชื่อมั่นกับห้องเรียนใหม่

 ๓.๑.๒ การมีปฏิสัมพันธ์กับผู้อื่น รู้จักสิ่งแวดล้อมรอบตัว

 ๓.๒ ทักษะ/กระบวนการ

 ๓.๒.๑ ฝึกทักษะการฟัง – การพูด

 ๓.๒.๒ ฝึกทักษะการเคลื่อนที่เคลื่อนไหวและการใช้กล้ามเนื้อมือ

 ๓.๒.๓ ฝึกทักษะการสังเกต

 ๓.๓ เจตคติ

 ๓.๓.๑ ความมั่นใจในตนเองและสังคม

 ๓.๓.๒ มารยาทและการปฏิบัติตนกับผู้อื่น

**๔.สมรรถนะสำคัญของผู้เรียน**

 ๔.๑ความสามารถในการสื่อสาร

 ๔.๒ความสามารถในการคิด

 4.3 ความสามารถในการใช้ทักษะชีวิต

**๕.คุณลักษณะอันพึงประสงค์**

 ๕.๑ใฝ่เรียนรู้

 ๕.๒มุ่งมั่นในการทำงาน

**๖.ชิ้นงาน/ภาระงาน**

 ๖.๑ภาพวาด ตัวละครจากนิทาน ตามจินตนาการ

**๗.การวัดและประเมินผล**

|  |  |  |
| --- | --- | --- |
| **วิธีการ** | **เครื่องมือ** | **เกณฑ์** |
| - การสังเกตการร่วมกิจกรรม- การประเมินผลงาน | - แบบสังเกตการร่วมกิจกรรม- แบบประเมินผลงาน | มีผลการประเมินในระดับดีขึ้นไปหรือ มีค่าเฉลี่ย 2.00 ขึ้นไป |

**๘.กิจกรรม**

 **ชั่วโมงที่ ๑ (แผนที่ ๑)**

 **๑) จุดประสงค์การเรียนรู้**

 ๑. แนะนำตนเองและเล่าประสบการณ์เกี่ยวกับเพื่อนได้

 **๒) กิจกรรมการเรียนรู้**

 ๑. ครูเปิดเพลงหรือร้องเพลง“สวัสดีเธอจ๋า”

 ๒. ครูทักทายนักเรียน ร้องเพลง ให้นักเรียนร้องตามทีละวรรค และร้องเพลงไปพร้อมกัน

 ๓. ครูแนะนำตนเองพร้อมกล่าวต้อนรับนักเรียน

 ๔. สนทนาเกี่ยวกับห้องเรียนใหม่ /เพื่อนใหม่

 ๕. นักเรียนเล่าประสบการณ์เกี่ยวกับเพื่อนที่รู้จัก

 ๖. นักเรียนร้องเพลง “โรงเรียนของเรา” (แบ่งกลุ่ม ๓ คน) แต่ละกลุ่มนั่งเป็นวงกลมแล้วทักทายกัน (ถามว่าชื่ออะไร มาจากไหน ฯลฯ) ทำความคุ้นเคยกับเพื่อนในกลุ่ม แต่ละกลุ่มออกมาแนะนำชื่อเพื่อนในกลุ่ม

 **๓) สื่อและแหล่งการเรียนรู้**

 ๑. เพลง “สวัสดีเธอจ๋า”

 ๒. เพลง “โรงเรียนของเรา”

 **๔) การวัดและการประเมินผล**

|  |  |  |
| --- | --- | --- |
| **วิธีการ** | **เครื่องมือ** | **เกณฑ์** |
| - การร่วมกิจกรรม- การออกเสียงบทร้องเล่น- การเล่าประสบการณ์- การตอบคำถามเกี่ยวกับเพื่อน- การเขียนชื่อเพื่อน (ลีลามือ)- แสดงท่าทางประกอบ | - แบบประเมินการร่วมกิจกรรม- แบบประเมินการพูด- แบบประเมินการแสดงท่าทางประกอบ | มีผลการประเมินในระดับดีขึ้นไปหรือ มีค่าเฉลี่ย 2.00 ขึ้นไป |

 **๘.๒ ชั่วโมงที่ ๒(แผนที่ ๒)**

 **๑) จุดประสงค์การเรียนรู้**

 ๑. บอกชื่อและความสำคัญของบุคคลในห้องเรียน/ในโรงเรียนได้

 ๒. บอกสถานที่ต่างๆ ในโรงเรียนได้

 **๒) กิจกรรมการเรียนรู้**

 ๑. ครูร้องเพลงหรือเปิดเพลงบรรเลงหรือบทเพลงช้า ๆ เย็น ๆ หรือเพลงที่กำลังเป็นที่นิยม เช่น เพลง “ดั่งดอกไม้บาน”ก่อนเริ่มทักทาย

 ๒. ครูกล่าวทักทายนักเรียน พร้อมกับสอบถามและฟังความต้องการของนักเรียน

 ๓. นักเรียนจับกลุ่มนั่งเป็นวงกลม แนะนำตนเองภายในกลุ่ม (ครูตรวจสอบสมาชิกแต่ละกลุ่มครบหรือไม่)

 ๔. ครูสนทนากับนักเรียน แนะนำบุคคลและสถานที่ในโรงเรียน

 ๕. นักเรียนเข้าแถวตามกลุ่มเดิม

 ๖. ครูพานักเรียนเดินสำรวจรอบๆ บริเวณโรงเรียน ให้นักเรียนสังเกตธรรมชาติ และสิ่งแวดล้อมรอบตัว

 ๗. ครูและนักเรียนร่วมกันอภิปราย หรือถามตอบเกี่ยวกับธรรมชาติและสิ่งแวดล้อมรอบตัวทั้งในและนอกโรงเรียน

 ๘. ให้นักเรียนบอกความรู้สึกที่มีต่อธรรมชาติ และสิ่งแวดล้อมที่ประทับใจและไม่ประทับใจ

 ๙. นำนักเรียนไปพบปะ และแนะนำบุคคลในโรงเรียนให้รู้จัก หรือดูที่ป้ายนิเทศของโรงเรียน **๓) สื่อและแหล่งการเรียนรู้**

 ๑. เพลง “ดั่งดอกไม้บาน”

 ๒. บริเวณโรงเรียน

 ๓. บุคคลในโรงเรียน

 ๔. ป้ายนิเทศแนะนำบุคลากรในโรงเรียน

 **๔) การวัดและการประเมินผล**

|  |  |  |
| --- | --- | --- |
| **วิธีการ** | **เครื่องมือ** | **เกณฑ์** |
| - การร่วมกิจกรรม- การบอกความต้องการของนักเรียน- การตอบคำถามและแสดงความรู้สึกเกี่ยวกับธรรมชาติและสิ่งแวดล้อม รอบตัว | - แบบประเมินการร่วมกิจกรรม- แบบประเมินการพูด | มีผลการประเมินในระดับดีขึ้นไปหรือ มีค่าเฉลี่ย 2.00 ขึ้นไป |

 **๘.๓ ชั่วโมงที่ ๓**

 **๑) จุดประสงค์การเรียนรู้**

 ๑. นักเรียนอ่านบทร้องเล่นและแสดงท่าทางประกอบได้

 **๒) กิจกรรมการเรียนรู้**

 ๑. Brain Gym กระตุ้นสมองโดยการตบมือ เป็นจังหวะ

 ๒. ครูอ่านบทร้องเล่น “กรรไกร ไข่ ผ้าไหม” ให้นักเรียนฟัง ๒-๓รอบ

 ๓. นักเรียนอ่านบทร้องเล่นตามครู ทำท่าทางประกอบจังหวะ

 ๔. นักเรียนฝึกทำท่าทาง จากการฟังเสียงพูด และสังเกตท่าทางตามจังหวะ

(ฝึกจนทำท่าทางได้เร็วขึ้น)

 ๕. นักเรียนฝึกทำท่าทางประกอบจังหวะพร้อมกัน (แบ่งกลุ่มแข่งขันกัน)

 **๓) สื่อและแหล่งการเรียนรู้**

 ๑.บทร้องเล่น“กรรไกร ไข่ ผ้าไหม”

 **๔) การวัดและการประเมินผล**

|  |  |  |
| --- | --- | --- |
| **วิธีการ** | **เครื่องมือ** | **เกณฑ์** |
| - การร่วมกิจกรรม(การแสดงท่าประกอบจังหวะ) | - แบบประเมินการร่วมกิจกรรม- แบบประเมินการพูด | มีผลการประเมินในระดับดีขึ้นไปหรือ มีค่าเฉลี่ย 2.00 ขึ้นไป |

 **๘.๔ ชั่วโมงที่ ๔ (แผนที่ ๔)**

 **๑) จุดประสงค์การเรียนรู้**

 ๑. อ่านบทร้องเล่นและแสดงท่าทางประกอบได้

 ๒. ตอบคำถามเกี่ยวกับบทร้องเล่นได้

 **๒) กิจกรรมการเรียนรู้**

 ๑. ครูอ่านบทร้องเล่น“แมงมุม” ให้นักเรียนฟัง และอ่านออกเสียงตามครูพร้อม ๆ กัน

 ๒. ครูชี้บทร้องเล่นทีละคำ ให้นักเรียนกวาดสายตา แล้วอ่านออกเสียงตามครู

 ๓. ครูสุ่มให้นักเรียนอ่านพร้อมกัน 2 รอบ

 ๔. ครูสนทนาเกี่ยวกับเนื้อหาในบทร้องเล่น ตั้งคำถามให้นักเรียนตอบ เช่น บทร้องเล่นนี้กล่าวถึงใคร ทำอะไรเป็นต้น

 ๕. ครูแจกใบงานบทร้องเล่นให้นักเรียนทุกคนฝึกอ่าน แล้วระบายสีภาพประกอบ

 **๓) สื่อและแหล่งการเรียนรู้**

 ๑.บทร้องเล่น “แมงมุม”

 ๒.ใบงานบทร้องเล่น

 **๔) การวัดและการประเมินผล**

|  |  |  |
| --- | --- | --- |
| **วิธีการ** | **เครื่องมือ** | **เกณฑ์** |
| - การร่วมกิจกรรม- การตอบคำถามเกี่ยวกับบทร้องเล่น | - แบบประเมินการร่วมกิจกรรม- แบบประเมินการพูด | มีผลการประเมินในระดับดีขึ้นไปหรือ มีค่าเฉลี่ย 2.00 ขึ้นไป |

 **๘.๕ ชั่วโมงที่ ๕(แผนที่ ๕)**

 **๑) จุดประสงค์การเรียนรู้**

 ๑.พูดแสดงความคิดเห็นเกี่ยวกับเรื่องที่ฟังได้

 ๒. แสดงความคิดเห็นเกี่ยวกับวิธีปฏิบัติตนเพื่อการอยู่ร่วมกันในห้องเรียนได้

 **๒) กิจกรรมการเรียนรู้**

 ๑. กิจกรรม Brain Gym กิจกรรมเล่นมือประกอบบทร้องเล่น“กรรไกร ไข่ ผ้าไหม”

 ๒. ครูอ่านนิทานคุณธรรมเกี่ยวกับระเบียบวินัยการอยู่ร่วมกัน เช่น แม่ไก่สีแดง ๓. สนทนา/เกี่ยวกับตัวละครในนิทาน และวิธีปฏิบัติตนในการอยู่ร่วมกันในห้องเรียน

 ๔. นักเรียนวาดภาพ ตัวละครจากนิทาน ตามจินตนาการ

 **๓) สื่อและแหล่งการเรียนรู้**

 ๑.บทร้องเล่น“กรรไกร ไข่ ผ้าไหม”

 ๒.นิทานแม่ไก่สีแดง,กระต่ายกับเต่า

 **๔) การวัดและการประเมินผล**

|  |  |  |
| --- | --- | --- |
| **วิธีการ** | **เครื่องมือ** | **เกณฑ์** |
| **-** การร่วมกิจกรรม- การปฏิบัติตนในการอยู่ร่วมกันในห้องเรียน- พูดแสดงความรู้สึก/ความคิดเห็น | - แบบประเมินการร่วมกิจกรรม- แบบประเมินการพูด | มีผลการประเมินในระดับดีขึ้นไปหรือ มีค่าเฉลี่ย 2.00 ขึ้นไป |

**ภาคผนวก
หน่วยการเรียนรู้ที่ 1 ชั่วโมงที่ ๑**

**เพลง สวัสดีเธอจ๋า**

สวัสดีเธอจ๋า เรามาพบกัน

เธอกับฉัน สวัสดี สวัสดี

**เพลงโรงเรียนของเรา**

โรงเรียนของเราน่าอยู่ คุณครูใจดีทุกคนเด็ก เด็ก ก็ไม่ซุกซน

พวกเราทุกคนชอบมาโรงเรียนชอบมา ชอบมา โรงเรียน

**หน่วยการเรียนรู้ที่ 1 ชั่วโมงที่ ๒**

**เพลง ดั่งดอกไม้บาน**

ลมหายใจเข้า ลมหายใจออก ดั่งดอกไม้บาน

ภูผาใหญ่กว้างดั่งสายน้ำฉ่ำเย็น

ดังนภาอากาศอันบางเบา

**หน่วยการเรียนรู้ที่ 1 ชั่วโมงที่ ๓**

**บทร้องเล่น กรรไกร ไข่ ผ้าไหม**

กรรไกร  ไข่ ผ้าไหม ไข่หนึ่งใบ สองบาทห้าสิบ
ห้าสิบ สองบาท หนึ่งใบ ไข่ ผ้าไหม ไข่ กรรไกร

**ท่าทางประกอบบทร้อง“กรรไกร ไข่ ผ้าไหม”**

**ขั้นตอนการดำเนินกิจกรรม**

1. ให้ผู้เล่นนั่งเป็นแถวตอน ผู้นำสามารถมองเห็นได้ทั่วถึง

2. สอนผู้เล่นให้ร้องบทร้อง“กรรไกร ไข่ ผ้าไหม” จนคล่อง

3. ผู้นำสาธิตแสดงท่าทางประกอบการร้องดังนี้

**กรรไกร**- ยกมือทั้งสองข้างชู 2 นิ้ว (นิ้วชี้กับนิ้วกลางกางออก เหมือนกรรไกร) หันฝ่ามือเข้าหาตัวเอง

 **ผ้าไหม** - กางนิ้วแยกพองาม ออกทั้ง 10 นิ้ว ฝ่ามือหันเข้าตัวเอง

 **ไข่** - กำมือขวาหลวมๆ ยกขึ้น

**1 ใบ** - ชูนิ้วชี้ ทั้งสองมือขึ้น

 **สองบาท**- ชูนิ้วชี้และนิ้วกลางทั้งสองมือ หันหลังมือเข้าหาตัวเอง

 **ห้าสิบ**- ยกมือทั้งสอง กาง 5นิ้วหันหลังมือเข้าหาตัวเอง

4. เมื่อสาธิตแล้วให้ทุกคนทำตาม

5. ร้องเพลงพร้อมกับให้ทุกคนทำท่าทางประกอบ

**หน่วยการเรียนรู้ที่ 1 ชั่วโมงที่ ๔**



**บทร้องเล่น แมงมุมขยุ้มหลังคา**



**จำนวนผู้เล่น :** ผู้เล่น 2-4 คน
**วิธีเล่น :**ผู้เล่นใช้นิ้วหัวแม่มือกับนิ้วชี้ หยิบหลังมือของคนแต่ละคนสลับกัน เช่น คนที่ 2 ใช้มือซ้ายหยิบหลังมือซ้ายของคนที่ 1 คนที่ 3 ใช้มือซ้ายหยิบหลังมือของคนที่ 2 คนที่ 4 ใช้มือซ้ายหยิบหลังมือซ้ายของคนที่ 3 จากนั้นคนที่ 1 ใช้มือขวาหยิบหลังมือซ้ายคนของคนที่ 4 คนที่ 2 หยิบหลังมือขวาของคนที่ 1 ต่อๆ กันไปแล้วผู้เล่นทุกคนก็ยกมือที่หยิบกันต่อๆ นั้น ขึ้นๆ ลงๆพร้อมกับร้องเพลงประกอบการเล่น พอร้องถึงวรรคสุดท้ายก็ปล่อยมือพร้อมๆ กันแล้วเริ่มเล่นใหม่

**หน่วยการเรียนรู้ที่ 1 ชั่วโมงที่ ๕**

**บทร้องเล่น กรรไกร ไข่ ผ้าไหม**

กรรไกร  ไข่ ผ้าไหม ไข่หนึ่งใบ สองบาทห้าสิบ
ห้าสิบ สองบาท หนึ่งใบ ไข่ ผ้าไหม ไข่ กรรไกร

**ท่าทางประกอบบทร้อง“กรรไกร ไข่ ผ้าไหม”**

**ขั้นตอนการดำเนินกิจกรรม**

1. ให้ผู้เล่นนั่งเป็นแถวตอน ผู้นำสามารถมองเห็นได้ทั่วถึง

2. สอนผู้เล่นให้ร้องบทร้อง“กรรไกร ไข่ ผ้าไหม” จนคล่อง

3. ผู้นำสาธิตแสดงท่าทางประกอบการร้องดังนี้

**กรรไกร**- ยกมือทั้งสองข้างชู 2 นิ้ว (นิ้วชี้กับนิ้วกลางกางออก เหมือนกรรไกร) หันฝ่ามือเข้าหาตัวเอง

 **ผ้าไหม** - กางนิ้วแยกพองาม ออกทั้ง 10 นิ้ว ฝ่ามือหันเข้าตัวเอง

 **ไข่** - กำมือขวาหลวมๆ ยกขึ้น

**1 ใบ** - ชูนิ้วชี้ ทั้งสองมือขึ้น

 **สองบาท**- ชูนิ้วชี้และนิ้วกลางทั้งสองมือ หันหลังมือเข้าหาตัวเอง

 **ห้าสิบ**- ยกมือทั้งสอง กาง 5นิ้วหันหลังมือเข้าหาตัวเอง

4. เมื่อสาธิตแล้วให้ทุกคนทำตาม

5. ร้องเพลงพร้อมกับให้ทุกคนทำท่าทางประกอบ

**นิทาน เรื่อง...แม่ไก่สีแดง**

 ในบ้านหลังหนึ่งมีสัตว์ 4 ชนิดคือ หมู แมว เป็ด และแม่ไก่สีแดงแม่ไก่สีแดงเป็นสัตว์ที่ขยันกว่าตัวอื่นๆ วันหนึ่งชาวนาจึงให้ข้าวมากระบุงหนึ่งแม่ไก่ถามเพื่อนๆว่า "มีใครจะช่วยฉันตำข้าวบ้าง "หมู แมว เป็ด ต่างพูดเป็นเสียงเดียวกันว่า "ไม่!"จากนั้นแม่ไก่ก็ถามต่อว่า "ใครจะช่วยฉันขูดมะพร้าวบ้าง" สัตว์ทุกตัวก็ตอบอีกว่า "ไม่" แม่ไก่สีแดงไปที่กระต่ายขูดมะพร้าว ขูดมะพร้าว คั้นกะทิจนเสร็จแม่ไก่แดงก็ถามอีกว่า"มีใครจะช่วยฉันติดไฟบ้าง"สัตว์ทุกตัวก็ปฏิเสธการขอความช่วยเหลือจากแม่ไก่สีแดง พอแม่ไก่สีแดงติดไฟเสร็จแล้วก็เริ่มหยดน้ำแป้งและน้ำกะทิลงในเบ้าขนมครกพอขนมครกนั้นสุกได้ที่ ก็ส่งกลิ่นหอมหวนชวนรับประทาน หมู แมว และเป็ดต่างก็วิ่งมาดูขนมครกรู้สึกอยากกินขนมครกนั้นเป็นอย่างมากแม่ไก่สีแดงก็ถามว่า "มีใครอยากช่วยฉันกินขนมครกบ้าง" หมู เป็ดและแมวรีบตอบโดยเร็วว่า "ฉันจะช่วย" แต่แม่ไก่สีแดงตอบว่า “อย่าช่วยฉันเลยฉันทำทุกอย่างได้เอง ฉันตำข้าว โม่แป้ง ขูดมะพร้าว ติดไฟ แคะขนมครกเอง และฉันก็จะกินขนมครกของฉันเองเหมือนกัน" แล้วแม่ไก่สีแดงก็ยกจานขนมครกไปนั่งกินตามลำพัง "แต่จริง ๆ แล้วแม่ไก่สีแดงก็อยากให้เพื่อนๆ มากินขนมครกด้วยกัน แต่คิดว่าควรให้เพื่อนๆ สำนึกสักครั้งว่า ไม่ควรเอาแต่สบายให้เพื่อนทำงานอยู่คนเดียวแล้วหวังผลแต่จะสบาย” หมู เป็ด และแมว รู้สึกเสียใจมาก ดังนั้นในวันต่อๆ มาพวกเพื่อนๆ จึงไม่ปล่อยให้แม่ไก่สีแดงต้องทำงานตามลำพังอีก แต่จะช่วยกันทำงานเสมอ แม่ไก่สีแดงรู้สึกสบายใจ เพื่อนๆ ก็มีความสุข

**คำถามสำคัญ**

 1) ตัวละครสำคัญในเรื่องมีอะไรบ้าง

 2) ฉากของเรื่องนี้เกิดขึ้นที่ไหน
 3) นักเรียนอยากเป็นตัวละครตัวใดเพราะเหตุใด

 4) ถ้านักเรียนบอกกับ หมู เป็ด และแมว ได้จะบอกว่าอย่างไร

 5) ถ้านักเรียนเคยเจอสถานการณ์ที่มีลักษณะแบบแม่ไก่สีแดงบ้างนักเรียนรู้สึกอย่างไร

**นิทาน เรื่อง...กระต่ายกับเต่า**

 วันหนึ่ง ณ ป่าใหญ่ กระต่ายตัวหนึ่งเยาะเย้ยถากถางเต่าว่าขาสั้น และเดิน

เชื่องช้า เมื่อเต่าได้ยินก็หัวเราะ และตอบกลับไปว่า “ข้าจะเอาชนะเจ้าในการแข่งวิ่งให้ได้ แม้ว่าเจ้าจะวิ่งเร็วพอ ๆ กับลมก็ตาม” กระต่ายเชื่อมั่นในความเร็วของตนเองและคิดว่าเต่าเอาชนะไม่ได้อย่างแน่นอน ดังนั้นมันจึงยอมรับข้อเสนอนั้น พวกมันตกลงกันว่าจะให้สุนัขจิ้งจอกเป็นคนเลือกเส้นทาง และกำหนดเส้นชัย เมื่อถึงวันนัดหมาย กระต่ายกับเต่าก็เริ่มต้นพร้อมกันบนเส้นทางที่สุนัขจิ้งจอกกำหนดไว้ เต่าไม่เคยหยุดแม้ชั่วขณะเดียว มันเดินอย่างเชื่องช้าแต่สม่ำเสมอตรงไปยังจุดหมาย แม้กระต่ายนั้นจะวิ่งเร็วกว่าเต่า แต่เมื่อใกล้ถึงปลายทางมันกลับนอนพักที่ข้างทางอย่างชะล่าใจ และผล็อยหลับไปอย่างรวดเร็ว ในที่สุดกระต่ายก็สะดุ้งตื่นขึ้นมาและรีบวิ่งให้เร็วที่สุดเท่าที่จะทำได้ แต่ก็สายไปเสียแล้ว เมื่อมันมาถึงเส้นชัยก็พบว่าเต่ากำลังหลับอย่างสบายหลังจากที่เพียรพยายามจนประสบ

ชัยชนะ

 **คำถามสำคัญ**

1. 1. ตัวละครสำคัญในเรื่องมีอะไรบ้าง
2. 2. ฉากของเรื่องนี้เกิดขึ้นที่ไหน
3. 3. นักเรียนอยากเป็นตัวละครตัวใดเพราะเหตุใด
4. 4. ถ้านักเรียนบอกกระต่ายได้ นักเรียนจะบอกกระต่ายว่าอย่างไร
5. 5. นักเรียนเคยทำอะไรที่มีลักษณะแบบเต่าบ้าง นักเรียนรู้สึกอย่างไร

**เกณฑ์การประเมิน**

**การร่วมกิจกรรม**

|  |  |
| --- | --- |
| รายการประเมิน | ระดับคุณภาพ |
| ๓ | ๒ | ๑ |
| ๑. ความตั้งใจ | มีความกระตือรือร้นในการเรียนไม่รีรอตั้งใจเรียน ตั้งใจฝึกรีบตอบคำถาม ซักถามเมื่อสงสัย | มีความกระตือรือร้นในการเรียนตั้งใจเรียน ตั้งใจฝึกไม่กล้าซักถาม รีรอในการตอบคำถาม | ขาดความกระตือรือร้นในการเรียนไม่ตั้งใจฝึกไม่กล้าซักถาม ไม่ตอบคำถาม |
| ๒. ความรับผิดชอบ | รับผิดชอบงานที่ได้รับมอบหมายดี ส่งงานทันเวลาทุกครั้ง | รับผิดชอบงานที่ได้รับมอบหมาย ส่งงานไม่ตรงเวลา แก้ไขงานเสร็จหลังชั่วโมงเรียน | ขาดความรับผิดชอบ ทำงานไม่เสร็จและส่งงานไม่ทันเวลา แก้ไขงานของตนเองไม่ได้ |
| ๓. การให้ความร่วมมือ | ให้ความร่วมมือในการเรียนอย่างเต็มความสามารถตลอดเวลา | ให้ความร่วมมือแต่ไม่ต่อเนื่อง ต้องคอยตักเตือนบ้าง | ให้ความร่วมมือในการเรียนเมื่อถูกตักเตือน |
| ๔. การให้ความช่วยเหลือเพื่อน | ให้ความช่วยเหลือเพื่อนทั้งในและนอกกลุ่มที่ขอความช่วยเหลือ | ให้ความช่วยเหลือเพื่อนเฉพาะกลุ่มตนเองหรือคนที่ชอบใจเท่านั้น | ไม่ให้ความช่วยเหลือเพื่อน ทำงานลำพังคนเดียว |

**การอ่าน**

|  |  |
| --- | --- |
| รายการประเมิน | ระดับคุณภาพ |
| ๓ | ๒ | ๑ |
| ๑. อักขระถูกต้อง | อ่านออกเสียงถูกต้อง ชัดเจนร้อยละ 90 ของคำทั้งหมดขึ้นไป | อ่านออกเสียงถูกต้อง ชัดเจนมากว่าร้อยละ 60น้อยกว่าร้อยละ 90 ของคำทั้งหมดขึ้นไป | อ่านออกเสียงถูกต้อง ชัดเจนน้อยว่าร้อยละ 60 ของคำทั้งหมด |
| ๒. เว้นวรรคตอนถูกต้อง | อ่านเว้นวรรคตอนถูกต้อง ร้อยละ 90 ของคำทั้งหมดขึ้นไป | อ่านเว้นวรรคตอนถูกต้อง มากว่าร้อยละ 60 น้อยกว่าร้อยละ 90 ของคำทั้งหมดขึ้นไป  | อ่านเว้นวรรคตอนถูกต้อง น้อยว่าร้อยละ 60 ของคำทั้งหมด |
| ๓. ความคล่องแคล่ว | อ่านได้คล่องแคล่วหากอ่านพลาดสามารถแก้ไขการอ่านให้ถูกต้องได้รวดเร็ว | อ่านติดบางคำ แต่สามารถแก้ไขให้ถูกต้องได้เร็ว | อ่านติดบ่อยๆ แก้ไขให้ถูกต้องได้ช้า ต้องให้ผู้อื่นบอก |

**การพูด**

|  |  |
| --- | --- |
| รายการประเมิน | ระดับคุณภาพ |
| ๓ | ๒ | ๑ |
| ๑. พูดตรงประเด็น | พูดตรงประเด็น เรียงลำดับเรื่องราวได้เป็นลำดับ ไม่วกวน  | พูดตรงประเด็น เรียงลำดับเรื่องราวไม่เรียงลำดับเหตุการณ์บ้างแต่ทำให้เข้าใจเรื่องราวได้  | พูดออกนอกประเด็น เรียงลำดับเรื่องราววกวนเข้าใจยาก  |
| ๒. พูดมีเหตุผล | ให้เหตุผลในการพูดได้เหมาะสม หรือยกตัวอย่างได้น่าเชื่อถือ | ให้เหตุผลในการพูดได้บ้าง หรือยกตัวอย่างได้แต่ยังไม่เพียงพอในการให้เหตุผลนั้น | ให้เหตุผลในการพูดได้น้อยหรือยกตัวอย่างได้ไม่น่าเชื่อถือ |
| ๓. ความคล่องแคล่ว | พูดได้คล่องแคล่วหากพูดพลาดสามารถแก้ไขการพูดให้ถูกต้องได้รวดเร็ว | พูดติดขัดบ้าง แต่สามารถแก้ไขการพูดให้ถูกต้องได้เร็ว | พูดผิดบ่อยๆ แก้ไขให้ถูกต้องได้ช้า ต้องให้ผู้อื่นบอก |
| ๔. บุคลิกท่าทาง | ท่าทางในการพูดมีความมั่นใจ แสดงท่าทางประกอบการพูดได้ดี สื่อความได้ | ท่าทางในการพูดแสดงความไม่มั่นใจอยู่บ้าง แสดงท่าทางประกอบการพูดน้อย | ท่าทางในการพูดขาดความมั่นใจ ต้องคอยหาคนช่วยอยู่เสมอ ไม่แสดงท่าทางประกอบการพูด |

**การเขียน**

|  |  |
| --- | --- |
| รายการประเมิน | ระดับคุณภาพ |
| ๓ | ๒ | ๑ |
| ๑. สะกดคำถูกต้อง | เขียนสะกดคำได้ถูกต้องร้อยละ 90 ของคำทั้งหมดขึ้นไป | เขียนสะกดคำได้ถูกต้อง มากว่าร้อยละ 60 น้อยกว่าร้อยละ 90 ของคำทั้งหมดขึ้นไป  | เขียนสะกดคำได้ถูกต้อง น้อยว่าร้อยละ 60 ของคำทั้งหมดขึ้นไป |
| ๒. ความสะอาดเป็นระเบียบ | เขียนสม่ำเสมอ เป็นระเบียบสะอาด มีการแก้ไขคำผิดทำได้สะอาด | เขียนไม่สม่ำเสมอ แต่เป็นระเบียบสะอาด มีการแก้ไขคำผิดไม่สะอาดบ้าง | เขียนไม่สม่ำเสมอ มีรอยแก้ไขคำผิดไม่สะอาด  |
| ๓. ตรงประเด็น | เขียนสื่อสารได้ตรงประเด็นมีใจความสำคัญสอดคล้องกับหัวข้อที่เขียน  | เขียนสื่อสารได้ตรงประเด็นใจความสำคัญไม่ครบตามหัวข้อที่เขียนแต่ยังสื่อสารในประเด็นได้ | เขียนเนื้อหาส่วนใหญ่ไม่ตรงประเด็น |

 **การวาด ตัวละครจากนิทาน ตามจินตนาการ**

|  |  |
| --- | --- |
| รายการประเมิน | ระดับคุณภาพ |
| ๓ | ๒ | ๑ |
| ๑. สอดคล้องกับเรื่อง | วาดภาพได้ตรงประเด็นมีรายละเอียดภาพสอดคล้องกับหัวข้อที่วาด  | วาดภาพได้ตรงประเด็นมีรายละเอียดภาพสอดคล้องกับหัวข้อที่วาด แต่มีรายละเอียดไม่ครบ  | ภาพที่วาด มีรายละเอียดส่วนใหญ่ไม่ตรงประเด็น |
| ๒. องค์ประกอบศิลปะ | มีองค์ประกอบด้านแสงเงา รูปร่าง สัดส่วน เหมาะสม | มีองค์ประกอบด้านแสงเงา รูปร่าง สัดส่วน ไม่เหมาะสมบางส่วน | มีองค์ประกอบด้านแสงเงา รูปร่าง สัดส่วน ไม่เหมาะสม |
| ๓. ความมีเอกภาพ | จัดวางตำแหน่ง ขนาดภาพ มีเอกภาพ เหมาะสม | จัดวางตำแหน่ง ขนาดภาพ มีเอกภาพ ไม่เหมาะสมบางส่วน | จัดวางตำแหน่ง ขนาดภาพ มีเอกภาพ ไม่เหมาะสม |
| ๔. ความสวยงาม | วาดภาพได้สมส่วน สวยงาม ให้สีกลมกลืนกันลงตัว | วาดภาพได้ดี สวยงาม ให้สีได้แต่ขาดความกลมกลืน ไม่สมส่วน อยู่บ้าง | วาดภาพไม่สมส่วน ให้สีไม่กลมกลืน |

 **การแสดงท่าทางประกอบ**

|  |  |
| --- | --- |
| รายการประเมิน | ระดับคุณภาพ |
| ๓ | ๒ | ๑ |
| ๑. สอดคล้องกับเนื้อหา | แสดงท่าทางได้สอดคล้องกับเนื้อหา  | บางครั้งแสดงท่าทางไม่สอดคล้องกับเนื้อหา  | ส่วนใหญ่แสดงท่าทางไม่สอดคล้องกับเนื้อหา  |
| ๒. ความคิดสร้างสรรค์ | คิดท่าทางแปลกใหม่ หลากหลาย อยู่เสมอ | คิดท่าทางแปลกใหม่ หลากหลายได้บางครั้ง | ไม่มีท่าทางแปลกใหม่ คิดท่าทางแบบเดิมเสมอ |
| ๓. ความสวยงาม | จัดท่าทางสวยงาม ใช้ส่วนของร่างกายหลายส่วนในการแสดง | จัดท่าทางได้ ใช้ส่วนของร่างกายบางส่วนในการแสดง | จัดวางท่าทาง ไม่สวยงามใช้ร่างกายเพียงส่วนเดียวในการนำเสนอท่าทาง |
| ๔. จังหวะ | แสดงท่าทางลงจังหวะ เสมอ | แสดงท่าทางค่อมจังหวะ บางครั้ง | แสดงท่าทางค่อมจังหวะ เสมอ |